text: Tøjkup: Bankede beton-klodser gennem butiksrude i Blåvand
  17 september 2015 kl. 04.24
  En stor mængde dyrt modetøj blev tidlig torsdag morgen tyvenes bytte ved et voldsomt indbrud i en tøjbutik midt i Blåvand. Beton-klodser blev banket gennem butikkens ruder og gav adgang for tyvene.
  Indbruddet skete kl. 03,44 i tøjforretningen Coast på Blåvandvej midt i Blåvand - og selvom det det skete på meget voldsom vis, så er der ingen vidner:
  - Hvis der er nogen, der har observeret personer og biler i Blåvand omkring gerningstidspunktet, så hører vi gerne fra dem. Lige nu er vi helt uden oplysninger, siger vagtchef Søren Strægaard til TV SYD.
  Indbrud i tøjbutik Blåvandvej i Blåvand kl. 0344, der er stjålet en stor mængde tøj. Vidner søges. Ring 114 #politidk
  
  